## Budapest Főváros II. Kerületi Önkormányzat

**Képviselő-testületének**

## Környezetvédelmi Bizottsága

# JEGYZŐKÖNYV

***Készült: Budapest Főváros II. Kerületi Önkormányzat***

***Képviselő-testületének***

***Környezetvédelmi Bizottsága***

***2019. május 30-i nyílt üléséről***

**Helyszín:** Budapest II. Mechwart liget 1., Polgármesteri Hivatal földszinti kistárgyaló helyiségében

**Jelen vannak a Környezetvédelmi Bizottság részéről: *Érkezett:***

Kovács Márton, a Bizottság elnöke 13.00

Némethy Béla, a Bizottság tagja 13.00

Hideg András, a Bizottság tagja 13.00

Szűcs Rita, a Bizottság tagja 13.00

**Polgármesteri Hivatal részéről jelen van:**

Pogány Norbert Környezetvédelmi Osztály osztályvezetője

Dul Andrea jegyzőkönyvvezető

**Az ülésen nem jelent meg:**

Lánszki Regő, a Bizottság tagja

**Az ülés levezető elnöke:** Kovács Márton, a Bizottság elnöke (a továbbiakban: Elnök).

**Az ülés megnyitása:** az Elnök megállapította 13.00-kor, hogy 4 bizottsági tag van jelen, a bizottság határozatképes.

Elnök felteszi szavazásra az alábbi határozati javaslatot.

A Környezetvédelmi Bizottság 2019. május 30-i rendes ülésére jegyzőkönyv hitelesítőjének Némethy Béla Bizottsági tagot bízza meg.

**Budapest Főváros II. Kerületi Önkormányzat Környezetvédelmi Bizottságának 7/2019. (V.30.) határozata**

A Környezetvédelmi Bizottság 2019. május 30-i rendes ülésére jegyzőkönyv hitelesítőjének Némethy Béla Bizottsági tagot bízza meg.

(négy bizottsági tag van jelen, négy igen, 0 nem, 0 tartózkodott)

Az Elnök szavazásra bocsátja a napirendi pontok elfogadására vonatkozó javaslatot.

**Budapest Főváros II. Kerületi Önkormányzat Környezetvédelmi Bizottságának 8/2019. (V.30.) határozata**

A Bizottság az ülés napirendjét elfogadja:

Napirendi pontok:

1. A II. kerület területén üzemeltettet kutyaürülék gyűjtőedények számának bővítése
2. Javaslat a Budapest Főváros II. Kerületi Önkormányzat 2019. évi költségvetésben a 9043. osztálykódon szereplő Környezetvédelmi Keret – az Önkormányzat Tanuld, hogy Taníthasd ebtartási Programjának megvalósításával kapcsolatos – felhasználására
3. Egyéb

(négy bizottsági tag van jelen, négy igen, 0 nem, 0 tartózkodott)

**Napirend 1./ pontja**

Az Elnök felteszi szavazásra az alábbi határozati javaslatot.

**Budapest Főváros II. Kerületi Önkormányzat Környezetvédelmi Bizottságának 9/2019. (V.30.) határozata**

A Környezetvédelmi Bizottság Budapest Főváros II. Kerületi Önkormányzat többszörösen módosított 45/2001. (XII. 22.) rendelete 10/a. mellékletének 1.1 pontjában átruházott hatáskörében eljárva dönt, a Kerületfejlesztési és Településüzemeltetési Bizottság által 2019. május 13-i ülésén megtárgyalt és 122/2019. (V.13.) számú határozatában támogatott, jelen határozat 1. számú mellékletét képező táblázat szerinti, 23 új helyszínen történő kutyaürülék gyűjtőedény kihelyezéséről.

Felelős: Pogány Norbert, a Környezetvédelmi Osztály vezetője

Határidő: 2019. december 31.

(négy bizottsági tag van jelen, négy igen, 0 nem, 0 tartózkodott)

**Napirend 2./ pontja**

Az Elnök felteszi szavazásra az alábbi határozati javaslatot.

**Budapest Főváros II. Kerületi Önkormányzat Környezetvédelmi Bizottságának 10/2019. (V.30.) határozata**

.A Környezetvédelmi Bizottság Budapest Főváros II. Kerületi Önkormányzat többszörösen módosított 45/2001. (XII. 22.) rendelete 10/a. mellékletének 1.1 pontjában átruházott hatáskörében eljárva úgy dönt, hogy a II. Kerületi Önkormányzat 2019. évi költségvetésében a 9043. osztálykódon szereplő Környezetvédelmi Keret rendelkezésre álló 8.000.000 Ft-os összegéből 4.940.000 Ft-ot, azaz négymillió-kilencszáznegyvenezer forintot biztosít, a Tanuld, hogy Taníthasd ebtartási Program lebonyolítására.

A Bizottság egyben felhatalmazza a Polgármestert a szerződés Önkormányzat nevében történő aláírására.

A Bizottság a Polgármester és a Jegyző útján felkéri a Gazdasági Igazgatóság vezetőjét a szükséges intézkedések megtételére, a Hatósági Igazgatóság Környezetvédelmi Osztály vezetőjét a szerződés előkészítésére.

Felelős: Polgármester, Jegyző, Pogány Norbert osztályvezető, Fermin Antonio Pineda Gazdasági Igazgató

Határidő: 2019. november 30.

(négy bizottsági tag van jelen, négy igen, 0 nem, 0 tartózkodott)

**Napirend 3./ pontja**

**Egyéb napirend**

Egyéb napirendi pont hiányában az Elnök a bizottsági ülést berekeszti.

Az ülés befejezésének időpontja: 13.10- kor.

**Kmf.**

**Kovács Márton Némethy Béla**

**Bizottsági Elnök** **jegyzőkönyv hitelesítője**

A jegyzőkönyvet készítette: Dul Andrea

**Kapja:** *Budapest II. kerület Polgármestere*

*Budapest II. kerület Jegyzője*

*Budapest Főváros Kormányhivatala*